Document ID: 31994R2926

Title and Content:
ΚΑΝΟΝΙΣΜΟΣ (ΕΚ) αριθ. 2926/94 ΤΗΣ ΕΠΙΤΡΟΠΗΣ της 30ής Νοεμβρίου 1994 για τροποποίηση του κανονισμού (ΕΚ) αριθ. 2177/92 για τον καθορισμό των λεπτομερειών εφαρμογής του ειδικού καθεστώτος εφοδιασμού σε ζάχαρη των Αζορών, της Μαδέρας και των Καναρίων Νήσων καθώς και του κανονισμού (ΕΟΚ) αριθ. 1713/93 όσον αφορά τις γεωργικές ισοτιμίες στον τομέα της ζάχαρης Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 1601/92 του Συμβουλίου της 15ης του Συμβουλίου της 15ης Ιουνίου 1992 για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (1), όπως τροποποιήθηκε τελευταία από τον κανονισμό (ΕΟΚ) αριθ. 1974/93 της Επιτροπής της (2), και ιδίως το άρθρο 3 παράγραφος 4 και το άρθρο 7 παράγραφος 2, Εκτιμώντας: ότι οι λεπτομέρειες εφαρμογής του ειδικού καθεστώτος εφοδιασμού σε ζάχαρη των Αζορών, της Μαδέρας και των Καναρίων Νήσων έχουν καθορισθεί από τον κανονισμό (ΕΟΚ) αριθ. 2177/92 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1443/94 (4)- ότι οι νέες κοινές λεπτομέρειες εφαρμογής του ειδικού καθεστώτος εφοδιασμού των Καναρίων Νήσων σε ορισμένα γεωργικά προϊόντα έχουν καθοριστεί από τον κανονισμό (ΕΚ) αριθ. 2790/94 της Επιτροπής (5), όπως τροποποιήθηκε από τον κανονισμό (ΕΚ) αριθ. 2883/94 (6), και αρχίζουν να ισχύουν την 1η Δεκεμβρίου 1994, δεν προβλέπουν πλέον ως προϋπόθεση για την έκδοση του πιστοποιητικού ενισχύσεως τη σύσταση εγγυήσεως, αφενός, και, αφετέρου, καθορίζουν ένα νέο γενεσιουργό αίτιο για τη γεωργική ισοτιμία σε ισπανικές πεσέτες για την ενίσχυση εφοδιασμού- ότι πρέπει, συνεπώς, να επιφερθούν, με ισχύ από 1ης Δεκεμβρίου 1994, οι αντίστοιχες τροποποιήσεις, για τις Καναρίους Νήσους, στον κανονισμό (ΕΟΚ) αριθ. 2177/92 και στον κανονισμό (ΕΟΚ) αριθ. 1713/93 της Επιτροπής της 30ής Ιουνίου 1993 για τον καθορισμό ειδικών λεπτομερειών εφαρμογής για την εφαρμογή της γεωργικής ισοτιμίας στον τομέα της ζάχαρης (7), όπως τροποποιήθηκε από τον κανονισμό (ΕΟΚ) αριθ. 2627/93 (8)- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζάχαρης, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 5 του κανονισμού (ΕΟΚ) αριθ. 2177/92 προστίθεται η ακόλουθη νέα παράγραφος 5: "5. Οι προηγούμενες παράγραφοι δεν εφαρμόζονται όσον αφορά τις Καναρίους Νήσους." Άρθρο 2 Στο παράρτημα σημείο XVI στοιχείο γ) του κανονισμού (ΕΟΚ) αριθ. 1713/93, οι όροι "και των Καναρίων Νήσων" διαγράφονται. Άρθρο 3 Ο παρών κανονισμός αρχίζει να ισχύει την 1η Δεκεμβρίου 1994. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 30 Νοεμβρίου 1994.

Classification Labels:
1474
1469
1466
574
671
588

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ", "671": "Εφοδιασμός", "588": "ΔΗΜΟΣΙΟΝΟΜΙΚΑ"}

EuroVoc IDs (Original): 2564
4314
864
2443
2292

EuroVoc IDs (Expanded): 2564
4314
864
2443
2292

Dataset Source: meu

Split: train